b'\n_START_ARTICLE_\nMilicijos leitenantas (1936-1943)\n_START_PARAGRAPH_\nMilicijos leitenantas (rus. \xd0\xbb\xd0\xb5\xd0\xb9\xd1\x82\xd0\xb5\xd0\xbd\xd0\xb0\xd0\xbd\xd1\x82 \xd0\xbc\xd0\xb8\xd0\xbb\xd0\xb8\xd1\x86\xd0\xb8\xd0\xb8) \xe2\x80\x93 specialusis jaunesniojo TSRS milicijos vadovaujan\xc4\x8dio personalo laipsnis 1936-1943 m. Atitiko valstyb\xc4\x97s saugumo leitenant\xc4\x85 (NKVD sistema), kapiton\xc4\x85 Raudonojoje Armijoje ir kapiton\xc4\x85 leitenant\xc4\x85 kariniame laivyne. \xc5\xa0is laipsnis atitiko dabartin\xc4\xaf karin\xc4\xaf laipsn\xc4\xaf kapitonas._NEWLINE_Milicijos laipsni\xc5\xb3 sistemoje \xc5\xbeemesnis laipsnis buvo milicijos jaunesnysis leitenantas, o auk\xc5\xa1tesnis \xe2\x80\x93 milicijos vyresnysis leitenantas._NEWLINE_Milicijos leitenantams, atitarnavusiems 3 metus su \xc5\xa1iuo laipsniu ir teigiamai atestuotiems, b\xc5\xabdavo suteikiamas milicijos vyresniojo leitenanto laipsnis.\n_START_SECTION_\nLaipsnio istorija\n_START_PARAGRAPH_\nMilicijos leitenanto laipsnis TSRS NKVD darbinink\xc5\xb3 ir valstie\xc4\x8di\xc5\xb3 milicijos sistemoje buvo \xc4\xafvestas 1936 m. baland\xc5\xbeio 26 d. TSRS CVK ir TSRS LKT nutarimu, kuris buvo paskelbtas 1936 m. gegu\xc5\xbe\xc4\x97s 5 d. NKVD \xc4\xafsakymu Nr. 157._NEWLINE_\xc5\xa0i laipsni\xc5\xb3 sistema veik\xc4\x97 iki 1943 m. vasario 9 d., kai TSRS AT Prezidiumo nutarimu \xe2\x80\x9eApie NKVD ir milicijos organ\xc5\xb3 vadovaujan\xc4\x8dio personalo laipsnius\xe2\x80\x9c (\xd0\x9e \xd0\xb7\xd0\xb2\xd0\xb0\xd0\xbd\xd0\xb8\xd1\x8f\xd1\x85 \xd0\xbd\xd0\xb0\xd1\x87\xd0\xb0\xd0\xbb\xd1\x8c\xd1\x81\xd1\x82\xd0\xb2\xd1\x83\xd1\x8e\xd1\x89\xd0\xb5\xd0\xb3\xd0\xbe \xd1\x81\xd0\xbe\xd1\x81\xd1\x82\xd0\xb0\xd0\xb2\xd0\xb0 \xd0\xbe\xd1\x80\xd0\xb3\xd0\xb0\xd0\xbd\xd0\xbe\xd0\xb2 \xd0\x9d\xd0\x9a\xd0\x92\xd0\x94 \xd0\xb8 \xd0\xbc\xd0\xb8\xd0\xbb\xd0\xb8\xd1\x86\xd0\xb8\xd0\xb8) buvo \xc4\xafvesta nauja speciali\xc5\xb3j\xc5\xb3 laipsni\xc5\xb3 sistema, atitikusi kariuomen\xc4\x97s laipsnius.'